ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2662/98

υποβολή: Jan Andersson (PSE) προς την Επιτροπή

(1 Σεπτεμβρίου 1998)

Θέμα: Διαρθρωτική ενίσχυση προς τις μεγαλύτερες πόλεις

Η ενίσχυση ιδιαίτερα φτωχών περιοχών στις μεγάλες πόλεις αποτελεί εντελώς νέο στοιχείο της ευρωπαϊκής διαρθρωτικής πολιτικής. Συνεπώς, η εφαρμογή των κανόνων περί ενίσχυσης αστικών περιοχών, που περιλαμβάνονται στην πρόταση της Επιτροπής για τη θέσπιση προγράμματος για τις πόλεις στην Ευρωπαϊκή Ένωση, είναι σε ένα βαθμό ακατάλληλη στην περίπτωση των κρατών με χαμηλό και διεσπαρμένο πληθυσμό, δεδομένου ότι οι εν λόγω κανόνες είναι προσαρμοσμένοι σε περιφέρειες και όχι σε τμήματα πόλεων. Η Επιτροπή θα πρέπει επομένως να εξαιρέσει από το ονομαστικό κριτήριο των 100.000 κατοίκων, ορισμένες περιοχές με χαμηλή πυκνότητα πληθυσμού.

Η ερώτησή μου προς την Επιτροπή συνίσταται στο πώς σκέπτεται να χειριστεί το θέμα, προκειμένου να αποφευχθεί η κάπως ασυνεπής μεταχείριση που απορρέει από την εν λόγω πρόταση.

Απάντηση της κας Wulf-Mathies εξ ονόματος της Επιτροπής

(8 Οκτωβρίου 1998)

Κατά τη διάρκεια της παρούσας περιόδου προγραμματισμού, η Κοινότητα παρενέβη στις μεγαλύτερες πόλεις, ιδίως στο πλαίσιο των προγραμμάτων του Στόχου 1 (λιγότερο αναπτυγμένες) περιοχές και του Στόχου 2 (βιομηχανικές) περιοχές. Επιπλέον, ειδικά προγράμματα έχουν εφαρμοστεί σε μειονεκτικές περιοχές πόλεων βάσει της κοινοτικής πρωτοβουλίας URBAN. Η Επιτροπή, για το μέλλον, προτείνει να βασισθεί στην εμπειρία αυτή επεκτείνοντας την κύρια ενίσχυση στις μειονεκτικές αστικές περιοχές βάσει του νέου Στόχου 2.

Οι επιλέξιμες αστικές περιοχές βάσει του νέου Στόχου 2 θα μπορούσαν να επιλεγούν βάσει πρότασης από τα κράτη μέλη σύμφωνα με τα κριτήρια στον προτεινόμενο νέο γενικό κανονισμό(1). Ο προτεινόμενος κανονισμός δεν επιβάλει ελάχιστο μέγεθος της περιοχής, όπως το όριο των 100,000 κατοίκων που αναφέρεται από το Αξιότιμο Μέλος του Κοινοβουλίου. Αντίθετα, είναι σημαντικό ότι οι επιλέξιμες περιοχές είναι ικανοποιητικής κλίμακας ώστε να επιτρέπεται η εφαρμογή περιφερειακών αναπτυξιακών προγραμμάτων, γιάυτό το λόγο η πρόταση της Επιτροπής αναφέρεται σε περιοχές οι οποίες είναι "ικανοποιητικά σημαντικές".

(1) COM(98)131 τελικό.
ΓΡΑΠΤΗ ΕΡΩΤΗΣΗ αρ θ. 3305/98 του Kenneth COATES προς το Συμβούλ ο. Κώδικας δεοντολογίας περί εξαγωγών όπλων



Επίσημη Εφημερίδα αριθ. C 182 της 28/06/1999 σ. 0062



ΓΡΑΠΤΗ ΕΡΩΤΗΣΗ E-3305/98 υποβολή: Kenneth Coates (GUE/NGL) προς το Συμβούλιο (10 Νοεμβρίου 1998) Θέμα: Κώδικας δεοντολογίας περί εξαγωγών όπλων Μένει ακόμη να συμφωνήσουν τα κράτη μέλη σχετικά με έναν κοινό κατάλογο εξοπλισμού ο οποίος θα καλύπτεται από τον κώδικα. Οι υπάρχοντες κατάλογοι κρατών μελών και διεθνείς κατάλογοι που χρησιμοποιούνται επί του παρόντος παραλείπουν πολύν στρατιωτικό εξοπλισμό, εξοπλισμό ασφαλείας και εξοπλισμό της αστυνομίας που χρησιμοποιείται συχνά σε περιπτώσεις προσβολής των ανθρωπίνων δικαιωμάτων. Θα είναι ο κοινός κατάλογος περιεκτικός ώστε να περιλαμβάνει και αυτόν τον εξοπλισμό;
ΓΡΑΠΤΗ ΕΡΩΤΗΣΗ P-3669/98

υποβολή: Gérard d'Aboville (UPE) προς την Επιτροπή

(24 Νοεμβρίου 1998)

Θέμα: Εισαγωγές κονσερβών τόνου από τον Ισημερινό

Τον Ιανουάριο 1998, η Επιτροπή άρχισε διαδικασία έρευνας σχετικά με τις εισαγωγές κονσερβών από τον Ισημερινό προκειμένου να καθορίσει τα δικαιώματα κοινού δασμολογίου για το προϊόν(1).

Πραγματικά, οι ελεύθερες εισαγωγές τόνου προέλευσης Ισημερινού με προτιμησιακό καθεστώς υπερέβησαν κατά το έτος 1997 τον ετήσιο μέσο όρο των τριών τελευταίων ετών (1994-1995-1996), πράγμα που δικαιολογεί παρόμοια διαδικασία έρευνας σύμφωνα με το άρθρο 14 του Κανονισμού ΕΚ 1256/96(2).

Μέχρι σήμερα δεν φαίνεται να έχει ανακοινωθεί κανένα αποτέλεσμα της έρευνας αυτής ούτε στα κράτη μέλη ούτε στους ενδιαφερόμενους επαγγελματικούς φορείς.

Η Επιτροπή μπορεί να δώσει τους λόγους στους οποίους οφείλεται αυτή η έλλειψη διαφάνειας; Έχει τελειώσει η έρευνα και, στην περίπτωση αυτή, ποιά είναι τα αποτελέσματα; Γιατί δεν ανακοινώθηκαν στα κράτη μέλη;

Απάvτηση του κ. Marín εξ ονόματος της Επιτροπής

(21 Δεκεμβρίου 1998)

Η υπέρβαση τωv ποσοτήτωv που αvέφερε τo Αξιότιμo Μέλος του Κοιvoβουλίου όσov αφορά τις κοιvoτικές εισαγωγές κovσερβώv τόvvoυ προελεύσεως Ισημεριvoύ ώθησε έvα κράτος μέλος vα επικαλεσθεί τη ρήτρα διασφάλισης του άρθρου 14 του καvovισμού (ΕΚ) 1256/96 του Συμβουλίου της 20ης Ioυvίου 1996 για τηv εφαρμογή πολυετούς συστήματος γεvικευμέvωv δασμολογικώv προτιμήσεωv, για τηv περίοδo από τηv 1 Νοεμβρίου 1996 έως 30 Ioυvίου 1999, σε ορισμέvα γεωργικά προϊόvτα, καταγωγής αvαπτυσσομέvωv χωρώv. Ωστόσo, η ποσοτική αvαφορά αποτελεί συμπληρωματικό στοιχείo που προστίθεται στov όρo που αvαφέρεται στo εv λόγω άρθρo 14, δηλαδή: "οι σοβαρές δυσκολίες που προκλήθηκαv στους κοιvoτικούς παραγωγούς". Κατά τηv έρευvα, που διεξήγαγε η Επιτροπή σε στεvή συvεργασία με τα κράτη μέλη στo πλαίσιo της επιτροπής γεvικευμέvωv προτιμήσεωv, δεv αποδείχθηκε η ύπαρξη ή η απειλή τέτοιωv δυσκολιώv. Τo εv λόγω κράτος μέλος δεv επέμειvε στo αίτημά του και η Επιτροπή αποφάσισε vα κλείσει τηv έρευvα χωρίς vα δώσει συvέχεια. Για τo εv λόγω γεγovός έκαvε δημόσια αvακοίvωση με τη γvώμη 98/C357/06 στηv Επίσημη Εφημερίδα(3) στηv oποία καλείται vα αvατρέξει τo Αξιότιμo Μέλος του Κοιvoβουλίου.

(1) ΕΕ C 8 της 13.1.1998.

(2) ΕΕ L 160 της 29.6.1996, σελ. 1.

(3) ΕΕ C 357 της 21.11.1998.
ΓΡΑΠΤΗ ΕΡΩΤΗΣΗ E-3236/98

υποβολή: Graham Mather (PPE) προς την Επιτροπή

(26 Οκτωβρίου 1998)

Θέμα: Καθυστέρηση στις πληρωμές της Επιτροπής

1. Ποιό είναι το μέσο χρονικό διάστημα για την πληρωμή συμβάσεων χρηματοδότησης επιχειρήσεων βάσει του PHARE και TACIS;

2. Γνωρίζει η Επιτροπή ότι στο τέλος του Αυγούστου 1998 μια εταιρία στην ευρω-εκλογική περιφέρεια του Hampshire North και Oxford παρουσίασε περίπου 1 εκατ. λίρες έλλειμμα στα ταμειακά διαθέσιμα από μια και μόνο πηγή, την Επιτροπή;

3. Πιστεύει η Επιτροπή ότι θα μπορέσει να συμμορφωθεί προς την αναμενόμενη οδηγία για τις καθυστερήσεις πληρωμών, και συγκεκριμένα σ' ό,τι αφορά τις συμβάσεις του PHARE και TACIS;

4. Τί μέτρα προτίθεται να λάβει η Επιτροπή για να πάψουν οι καθυστερήσεις στις πληρωμές της, ιδιαίτερα σ' ό,τι αφορά τις συμβάσεις PHARE και TACIS;

Απάντηση του κ. van den Broek εξ ονόματος της Επιτροπής

(4 Δεκεμβρίου 1998)

1. Το 1998, η μέση προθεσμία πληρωμής στο πλαίσιο του προγράμματος Phare και Tacis, έως τον Οκτώβριο του 1998, είναι 70,2 ημέρες από τις οποίες 52,5 για τον έκδοση χρηματικού εντάλματος; 72 % των σχετικών ποσών πληρώθηκαν εντός 60 ημερών.

2. Όχι.

3. Ναι.

4. Η νέα κοινή υπηρεσία εξωτερικών σχέσεων (ΚΥΣ) της διαχείρισης της ενίσχυσης που χορηγείται στις τρίτες χώρες η οποία άρχισε να λειτουργεί πραγματικά την 1η Σεπτεμβρίου 1998, ανέλαβε να επανεξετάσει τη χρηματοδοτική διάρθρωση και τα προγράμματα πληρωμών των συμβάσεων παροχής τεχνικής βοήθειας καθώς και να προβεί σε εναρμόνιση των διαδικασιών και των τρόπων δημιουργίας των προγραμμάτων παροχής τεχνικής βοήθειας. Η δράση αυτή θα πρέπει να έχει ως αποτέλεσμα, ιδίως, τη μείωση των προθεσμιών πληρωμών για τα προγράμματα Phare και Tacis.
ΓΡΑΠΤΗ ΕΡΩΤΗΣΗ E-3321/98

υποβολή: Carlos Robles Piquer (PPE) προς το Συμβούλιο

(10 Νοεμβρίου 1998)

Θέμα: Δίκη των κουβανών αντιφρονούντων που πιστεύουν ότι "Η Πατρίδα ανήκει σε όλους"

Με την από 8ης Ιουνίου 1998 απάντησή του στην γραπτή μου ερώτηση Ε-975/98(1), το Συμβούλιο αναφέρθηκε στην Διακήρυξη της Ευρωπαϊκής Ένωσης με την οποία εζητείτο, η απελευθέρωση, μεταξύ άλλων, και των τεσσάρων κουβανών αντιφρονούντων που υπέγραψαν το κείμενο "Η Πατρίδα ανήκει σε όλους".

Αφού κρατήθηκαν επί δεκατέσσερις μήνες στις φυλακές, στο τέλος απαγγέλθηκε κατηγορία εναντίον τους μέσω δικαστικής διαδικασίας της κουβανικής κυβέρνησης. Ζητούνται εναντίον τους ποινές από πέντε έως έξη έτη φυλάκισης.

Σκοπεύει το Συμβούλιο να παρακολουθήσει εκ του σύνεγγυς τη δίκη αυτή, να ενημερώσει σχετικώς το Κοινοβούλιο και να συνεχίσει να ασκεί πιέσεις για τη μεταρρύθμιση του Ποινικού Κώδικα της Κούβας υπέρ των ατόμων η μόνη ενοχή των οποίων είναι ότι "εξέφρασαν ειρηνικά τις πολιτικές πεποιθήσεις τους";

Απάντηση

(22-23 Φεβρουαρίου 1999)

Τo Συμβούλιo παρακολουθεί στεvά τηv κατάσταση στηv Κούβα όσov αφορά τους αvτιφρovoύvτες, και ιδίως τα τέσσερα μέλη της εσωτερικής ομάδας διαφωvoύvτωv. Όπως γvωρίζει o αξιότιμος κύριος Βουλευτής η τοπική ομάδα ΕΕ Τρόικα στη Αβάvα προέβη σε διάβημα στov Υφυπουργό Εξωτερικώv της Κούβας στις 23 Ιουνίου 1998 ζητώvτας του τηv απελευθέρωση τωv κρατουμέvωv. Στις 24 Ιουνίου 1998, η Έvωση έκαvε δήλωση στηv oποία προτρέπει τις κουβαvικές αρχές vα απελευθερώσουv και vα εvσωματώσουv πλήρως στηv κοιvωvία όλους όσους έχουv φυλακισθεί επειδή εξέφρασαv ειρηvικά τις πολιτικές τους απόψεις, συμπεριλαμβαvoμέvωv και τωv τεσσάρωv μελώv της εσωτερικής ομάδας διαφωvoύvτωv.

Τo Δεκέμβριο του 1998, τo Συμβούλιo προέβη σε τέταρτη αξιολόγηση της κοιvής θέσης ΕΕ για τηv Κούβα. Εξέφρασε την ανησυχία της Ένωσης όσον αφορά την κατάσταση των ανθρωπίνων δικαιωμάτων στην Κούβα και εξέφρασε έντονα τη λύπη του για τη φυλάκιση των τεσσάρων επικεφαλής της εσωτερικής ομάδας εργασίας των διαφωνούντων. Επιπλέον, η απόφαση του Συμβουλίου της 29ης Ιουνίου 1998 θεσπίζει ρητή σχέση μεταξύ του πλήρους σεβασμού των ανθρωπίνων δικαιωμάτων αφενός, και της συμμετοχής της Κούβας στη Σύμβαση ΑΚΕ αφετέρου.

Στις 2 Ιουνίου 1998, η Προεδρία του Συμβουλίου προέβη σε διάβημα στη Βιέvvη στov κουβαvό υφυπουργό Μπολάvoς στo oποίo τόvιζε ότι οιαδήποτε απόφαση για υποψηφιότητα της Κούβας στη μελλovτική Σύμβαση ΑΚΕ πρέπει vα εξαρτάται από τηv πλήρη τήρηση όλωv τωv διατάξεωv που περιέχovται στηv vυv και στη μελλovτική σύμβαση. Η Έvωση είπε επίσης ότι αvαμέvει vα απελευθερωθούv τα τέσσερα μέλη της εσωτερικής ομάδας διαφωvoύvτωv.

Τα κράτη μέλη προέβησαν επίσης σε διάφορα διαβήματα προς τις κουβανικές αρχές στη διάρκεια των τελευταίων μηνών ζητώντας την απελευθέρωση όλων των αντιφρονούντων και τον πλήρη σεβασμό των ανθρωπίνων δικαιωμάτων.

Τo Συμβούλιo θα κρατήσει εvήμερo τo Κοιvoβούλιo για τo ζήτημα αυτό, και θα συvεχίσει vα ασκεί πιέσεις στις κουβαvικές αρχές για πλήρη τήρηση τωv αvθρωπίvωv δικαιωμάτωv.

(1) ΕΕ C 304 της 2.10.1998, σελ. 162.
ΓΡΑΠΤΗ ΕΡΩΤΗΣΗ E-3617/98

υποβολή: Nelly Maes (ARE) προς την Επιτροπή

(3 Δεκεμβρίου 1998)

Θέμα: Ευθύνη του πρώην διευθυντή του ECHO στην υπόθεση ECHO

Στην απάντησή της στις 11 Σεπτεμβρίου 1998 στο πρώτο έγγραφο εργασίας του κ. Fabra Vallés (ΡΕ 226.913) για τη συνέχεια που δόθηκε από την Επιτροπή στην ειδική έκθεση αριθ. 2/97 του Ελεγκτικού Συνεδρίου στην υπόθεση ECHO, η Επιτροπή επισημαίνει ότι οι υποψίες βαρύνουν μόνο τον υπάλληλο που εν τω μεταξύ παύθηκε από τη εργασία του.

Θα ήθελε η Επιτροπή να αναφέρει πώς είναι δυνατόν να συνεχίζει να ισχυρίζεται ότι ο πρώην διευθυντής του ECHO δεν γνώριζε την ύπαρξη ενός κυκλώματος παράνομης πρόσληψης προσωπικού, εφόσον είχε επισημάνει, στο σημείωμα Sgz/mg D(94) 192 της 18ης Φεβρουαρίου 1994 προς το ιδιαίτερο γραφείο του κ. Marín, μέλους της Επιτροπής, ότι το ECHO χρησιμοποιούσε 12 άτομα που καλύπτονται με παράνομο τρόπο από τις λειτουργικές πιστώσεις, καθώς και 4 άτομα που προσελήφθησαν βάσει των δημοσιονομικών κονδυλίων που προορίζονται για τις μελέτες. Στο σημείωμα αυτό, ο διευθυντής του ECHO εκτιμούσε ο ίδιος το ποσοστό των ατόμων που μπήκαν από "το παραθυράκι" στις υπηρεσίες του, μεταξύ 3 και 15 %.
ΓΡΑΠΤΗ ΕΡΩΤΗΣΗ E-2857/98

υποβολή: Angela Sierra González (GUE/NGL) προς την Επιτροπή

(28 Σεπτεμβρίου 1998)

Θέμα: Εκπροσώπηση των τοπικών και περιφερειακών φορέων στις αντιπροσωπείες των χωρών της ΕΕ

Η ισπανική κυβέρνηση δήλωσε ότι, κατά την άποψή της, δεν είναι δυνατόν οι εκπρόσωποι των αυτόνομων κοινοτήτων να συμμετέχουν στις κυβερνητικές αντιπροσωπείες που παρακολουθούν τις συνεδριάσεις του Συμβουλίου Υπουργών της ΕΕ κατά τις οποίες εξετάζονται θέματα που εμπίπτουν αποκλειστικά στην αρμοδιότητα των περιφερειών.

Η θέση αυτή κλείνει την πόρτα στην πιθανότητα μεγαλύτερης συμμετοχής των τοπικών και περιφερειακών αρχών στη λήψη αποφάσεων στην ΕΕ, κάτι που θα έπρεπε να επιτευχθεί με την ενίσχυση του ρόλου όλων των τοπικών αυτοδιοικήσεων που συνθέτουν την ΕΕ, σε όλες τις αποφάσεις που λαμβάνονται σε κοινοτικό επίπεδο.

Επιπλέον, η στάση αυτή παραγνωρίζει την αρχή της επικουρικότητας και δεν συμβάλλει στην πρόοδο προς μια νέα πολιτική διαφάνειας, στοιχεία απαραίτητα για τη βελτίωση της διαδικασίας λήψης αποφάσεων στους κόλπους της ΕΕ.

Γνωρίζει η Επιτροπή την άποψη αυτή της ισπανικής κυβέρνησης;

Πιστεύει η Επιτροπή ότι υπάρχει δυνατότητα να προαχθεί η συμμετοχή των διαφόρων περιφερειακών αρχών στη διακυβερνητική λήψη αποφάσεων στο πλαίσιο του Συμβουλίου και των λοιπών κοινοτικών οργάνων;

Απάντηση του κ. Santer εξ ονόματος της Επιτροπής

(01 Δεκεμβρίου 1998)

Η Επιτροπή θεωρεί ότι η ερώτηση δεν είναι της αρμοδιότητάς της. Είναι της γνώμης ότι η ερώτηση αυτή θα έπρεπε να τεθεί στο Συμβούλιο.
ΓΡΑΠΤΗ ΕΡΩΤΗΣΗ E-2838/98

υποβολή: Niall Andrews (UPE) προς την Επιτροπή

(28 Σεπτεμβρίου 1998)

Θέμα: Μακρόχρονη ανεργία

Προτίθεται η Επιτροπή να αποκαλύψει ποιες είναι οι τελευταίες εξελίξεις σε κάθε κράτος μέλος της ΕΕ εν σχέσει με το θέμα της αντιμετώπισης της μακρόχρονης ανεργίας;

Απάντηση του κ. Flynn εξ ονόματος της Επιτροπής

(10 Νοεμβρίου 1998)

Η μακροχρόνια ανεργία στην Κοινότητα έχει καταστεί πρόβλημα όλο και δυσκολότερο να επιλυθεί. Τα περισσότερα κράτη μέλη γνώρισαν την εμφάνιση ενός σκληρού πυρήνα ανέργων με παρατεταμένες περιόδους ανεργίας που καταλήγουν σε απώλεια ικανοτήτων και κινήτρων. Ο κοινοτικός μέσος όρος μακροχρόνιας ανεργίας αυξήθηκε από 4,6 % σε 5,2 % μεταξύ 1992 και 1997. Στις περισσότερες χώρες η μακροχρόνια ανεργία αυξήθηκε στη διάρκεια της ίδιας περιόδου. Εντούτοις, ορισμένα κράτη μέλη σημείωσαν πρόοδο στο θέμα της αντιμετώπισης της μακροχρόνιας ανεργίας, συγκεκριμένα η Δανία, η Ιρλανδία, το ΗΒ και σε μικρότερη έκταση οι Κάτω Χώρες. Σε όλα τα άλλα κράτη μέλη το ποσοστό εργατικού δυναμικού το οποίο διανύει πολύ μεγάλες περιόδους ανεργίας αυξήθηκε και σε ορισμένες περιπτώσεις (κυρίως στο Βέλγιο, στην Ελλάδα, στην Ισπανία και στην Ιταλία) παρέμεινε σε πολύ υψηλά επίπεδα (βλ. πίνακα που διαβιβάστηκε απευθείας στον αξιότιμο κ. βουλευτή και στη Γενική Γραμματεία του Κοινοβουλίου).

Οι μεταγενέστερες συνεδριάσεις του Ευρωπαϊκού Συμβουλίου μετά το Essen το Δεκέμβριο του 1994 κατέληξαν σε συμφωνία για την εντατικοποίηση των προσπαθειών υπέρ των ομάδων που πλήττονται ιδιαίτερα από την ανεργία. Οι μακροχρονίως άνεργοι επισημάνθηκαν ως μια από αυτές τις ομάδες.

Στις κατευθυντήριες γραμμές για την απασχόληση του 1998, που επικυρώθηκαν από τη διάσκεψη κορυφής του Λουξεμβούργου και στη συνέχεια εκδόθηκαν από το Συμβούλιο, δύο από τους 3 λειτουργικούς στόχους κοινοτικού επιπέδου αφορούν την πρόληψη της μακροχρόνιας ανεργίας. Με αυτούς επιδιώκεται η προσφορά σε κάθε άνεργο άτομο της δυνατότητας μιας νέας αρχής πριν από τη συμπλήρωση 6 μηνών ανεργίας στην περίπτωση των νέων και 12 μηνών στην περίπτωση των ενηλίκων. Τα εθνικά σχέδια δράσης του 1998 που υπεβλήθησαν στη συνέχεια από τα κράτη μέλη δείχνουν μια σαφή μεταστροφή σε μια μεγάλη μειονότητα κρατών μελών προς την πρόληψη και τις πολιτικές δραστηριοποίησης με σκοπό την αντιμετώπιση της μακροχρόνιας ανεργίας. Λεπτομερέστερη περιγραφή των εργαλείων πολιτικής για τη δράση και των μελλοντικών πολιτικών για τη μείωση του αριθμού των μακροχρονίως ανέργων παρέχεται στο σχέδιο της κοινής έκθεσης για την απασχόληση του 1998.
ΓΡΑΠΤΗ ΕΡΩΤΗΣΗ P-3403/98

υποβολή: Luis Campoy Zueco (PPE) προς την Επιτροπή

(9 Νοεμβρίου 1998)

Θέμα: Νέα στρατηγική για τα ναρκωτικά

Θα μπορούσε η Επιτροπή να αναφέρει ποιά είναι η νέα στρατηγική για τα ναρκωτικά, μετά την έγκριση, στη Σύνοδο Κορυφής του Κάρντιφφ, της έκθεσης σχετικά με τις δραστηριότητες όσον αφορά τον αγώνα κατά των ναρκωτικών από την έναρξη του 1999 και μετά;

Απάντηση της κας Gradin εξ ονόματος της Επιτροπής

(6 Ιανουαρίου 1999)

Η Επιτροπή ως συνέχεια των συμπερασμάτων του Ευρωπαϊκού Συμβουλίου του Κάρντιφ προετοιμάζει προς το παρόν μια ανακοίνωση προς το Συμβούλιο και το Κοινοβούλιο σχετικά με ένα σχέδιο δράσης της Κοινότητας για την καταπολέμηση των ναρκωτικών κατά την περίοδο 2000-2004.

Το νέο σχέδιο, το οποίο θα βασίζεται στα κύρια στοιχεία της στρατηγικής για την καταπολέμηση των ναρκωτικών μετά το 1999, η οποία εγκρίθηκε στο Κάρντιφ, θα αποτελέσει το γενικό πλαίσιο αναφοράς μιας ισορροπημένης, ενιαίας και πολυκλαδικής προσέγγισης, λαμβάνοντας ιδιαιτέρως υπόψη τις δυνατότητες που παρέχει η έναρξη της ισχύος της Συνθήκης του Άμστερνταμ και τα συμπεράσματα της ειδικής συνόδου της Γενικής Συνέλευσης των Ηνωμένων Εθνών για τα ναρκωτικά, η οποία έγινε στη Νέα Υόρκη τον Ιούνιο του 1998.
ΓΡΑΠΤΗ ΕΡΩΤΗΣΗ E-3087/98

υποβολή: Hiltrud Breyer (V) προς την Επιτροπή

(16 Οκτωβρίου 1998)

Θέμα: Ταξινόμηση του Allium Ursinum (άγριου σκόρδου) και της παραγωγής του

Ποιά είναι η άποψη της Επιτροπής σχετικά με την ταξινόμηση του Allium Ursinum ως είδους διατροφής ή φαρμάκου;

Γνωρίζει η Επιτροπή ότι αποξηραμένα φύλλα του φυτού αυτού (υπό μορφήν κόκκων, σκόνης σε κάψουλες) κυκλοφορούν νομίμως ως είδη διατροφής στην Ελλάδα, την Ολλανδία και την Αυστρία ενώ σε άλλες χώρες, όπως π.χ. στη Γερμανία, τα εν λόγω προϊόντα έχουν ταξινομηθεί ως φάρμακα;

Απάντηση του κ. Bangemann εξ ονόματος της Επιτροπής

(25 Νοεμβρίου 1998)

Η ταξινόμηση του άγριου σκόρδου (alium ursinum) ως είδοuς διατροφής ή φαρμακευτικού προϊόντος εξαρτάται από τον τρόπο παρουσίασης του προϊόντος στον καταναλωτή. Σύμφωνα με το άρθρο 1 της οδηγίας 65/65/ΕΟΚ της 26ης Ιανουαρίου 1965 περί της προσεγγίσεως των νομοθετικών, κανονιστικών και διοικητικών διατάξεων σχετικά με τα φαρμακευτικά ιδιοσκευάσματα(1)"κάθε ουσία ή σύνθεση ουσιών που χαρακτηρίζεται ως έχουσα θεραπευτικές ή προληπτικές ιδιότητες έναντι ασθενών ανθρώπων ή ζώων" θεωρείται φαρμακευτικό προϊόν. Εάν επομένως διατυπώνεται φαρμακευτικού χαρακτήρα ισχυρισμός στη σήμανση ενός προϊόντος που περιέχει άγριο σκόρδο, το εν λόγω προϊόν πρέπει να θεωρείται ως φαρμακευτικό προϊόν, ενώ το ίδιο προϊόν ενδέχεται να διατίθεται νόμιμα στην αγορά ως προϊόν διατροφής εάν δεν διατυπώνεται ιατρικού χαρακτήρα ισχυρισμός.

Η Επιτροπή δεν διαθέτει ειδική πληροφόρηση όσον αφορά την εμπορία προϊόντων που περιέχουν αποξηραμένα φύλλα σκόρδου στην κοινότητα. Το γεγονός ότι τα προϊόντα αυτά διατίθενται ενίοτε στην αγορά ως προϊόντα διατροφής και άλλοτε ως ιατρικά προϊόντα ενδέχεται, ωστόσο, να είναι η συνέπεια του παραπάνω περιγραφόμενου νομικού καθεστώτος.

(1) ΕΕ L 22 της 9.2.1965.
ΓΡΑΠΤΗ ΕΡΩΤΗΣΗ P-2621/98

υποβολή: Nel van Dijk (V) προς την Επιτροπή

(31 Ιουλίου 1998)

Θέμα: Κίνδυνοι που απειλούν τον ασβό (meles meles) στο Ηνωμένο Βασίλειο

Πώς μπορεί η Επιτροππη να ισχυρίζεται, στην απάντησή της στις 30 Μαρτίου 1998(1) στην Ερώτηση του κ. Doeke Eisma Ρ-0787/98, ότι τα μέτρα που συνιστώνται στην έκθεση Kreb, συγκεκριμένα η εξόντωση του ασβού σε επιλεγμένες περιοχές, θα είναι επίσης προς όφελος του πληθυσμού των ασβών στο σύνολό του δεδομένου ότι μόνον ένα πολύ ασήμαντο ποσοστό ασβών έχει προσβληθεί από φυματίωση και ότι η μερική εξόντωση του ασβού δεν θα οδηγήσει στην εξάλειψη της ασθένειας στους ασβούς;

Η Επιτροπή θεωρεί αποδεκτή την ολική εξόντωση του ασβού στο Ηνωμένο Βασίλειο επειδή ο ασβός θεωρείται ως αιτία της φυματίωσης;

Δεν αμαυρώνεται η αξιοπιστία της ευρωπαϊκής πολιτικής για το φυσικό περιβάλλον δεδομένου ότι η ολική ή μερική εξόντωση ασβών συνιστά απότομη διακοπή της τρέχουσας πρακτικής που βασίζεται στην ευρωπαϊκή πολιτική για το φυσικό περιβάλλον, με την οποία στο Ηνωμένο Βασίλειο διατίθενται ειδικοί χώροι ως καταφύγιο των ασβών, κάτω από την επιφάνεια των δρόμων κατασκευάζονται σήραγγες ώστε να μειώνεται ο αριθμός των ασβών που θανατώνονται και σε ολόκληρες οικογένειες ασβών παρέχονται νέοι οικότοποι όταν δεν είναι πλέον δυνατόν να ζήσουν στους παλιούς οικοτόπους τους εξαιτίας της ανάπτυξης των πόλεων;

Είναι διατεθειμένη η Επιτροπή να επανεξετάσει την άποψη ότι είναι αποδεκτό ένα γηγενές προστατευόμενο είδος ζώου που ζει σε άγρια κατάσταση να εξοντώνεται επειδή ενδεχομένως να συμβάλει στη μετάδοση ασθενειών στα κατοικίδια ζώα;

(1) ΕΕ C 310 της 9.10.1998, σελ. 129.
ΓΡΑΠΤΗ ΕΡΩΤΗΣΗ E-3345/98

υποβολή: Ulla Sandbæk (I-EDN) προς την Επιτροπή

(16 Νοεμβρίου 1998)

Θέμα: ΔΔΠΑ+5

Ενόψει του προσεχούς Διεθνούς Φόρουμ της Διεθνούς Διάσκεψης για τον Πληθυσμό και την Ανάπτυξη (ΔΔΠΑ+5), (Χάγη, 8-12 Φεβρουαρίου 1999) με αντικείμενο την αναθεώρηση και αποτίμηση της εφαρμογής του προγράμματος δράσης της ΔΔΠΑ σε πέντε έτη, ερωτάται η Επιτροπή:

1. Ποιές είναι οι προετοιμασίες της για το εν λόγω Φόρουμ; Βρίσκονται υπό εκπόνηση σχετικά έγγραφα; Εάν ναί, πότε θα διαβιβασθούν στα μέλη του Κοινοβουλίου;

2. Προτίθεται η Επιτροπή να χρησιμοποιήσει την ευκαιρία που της παρέχει το Φόρουμ της Χάγης για να ενημερώσει σε ποιό σημείο βρίσκεται η προσεχής ανακοίνωσή της προς το Ευρωπαϊκό Κοινοβούλιο και το Συμβούλιο σχετικά με την ιατρική περίθαλψη στον τομέα της αναπαραγωγής;

3. Με ποιό τρόπο σχεδιάζει η Επιτροπή να συντονίσει την ενημέρωση και να χρησιμοποιήσει τα σχετικά στοιχεία από κοινού με το Κοινοβούλιο και το Συμβούλιο στο διάστημα που μεσολαβεί έως την ΔΔΠΑ+5;

Απάντηση του κυρίουMarín εξ ονόματος της Επιτροπής

(9 Δεκεμβρίου 1998)

1. Η Επιτροπή θεωρεί ότι η διαδικασία της Διεθνούς Διάσκεψης για τον Πληθυσμό και την Ανάπτυξη (ΔΔΠΑ+5) του Καΐρου είναι πολύ χρήσιμη και σχεδιάζει να συμμετέχει στο διεθνές φόρουμ της Χάγης. Η Επιτροπή έχει επίσης κινήσει τη διαδικασία παροχής οικονομικής ενίσχυσης στο φόρουμ των μη κυβερνητικών οργανώσεων (ΜΚΟ) που θα λάβει χώρα στη Χάγη αμέσως πριν από το διεθνές φόρουμ το Φεβρουάριο του 1999.

Προετοιμάζεται μια εκτενής έκθεση για την κοινοτική ενίσχυση (1994-1998) παράλληλα με τους στόχους που συμφωνήθηκαν στη Διεθνή Διάσκεψη για τον Πληθυσμό και την Ανάπτυξη (ΔΔΠΑ) που αναμένεται να ολοκληρωθεί τον Ιανουάριο του 1999. Η έκθεση αυτή θα σκιαγραφεί τις πολιτικές και στρατηγικές της Επιτροπής και θα παρέχει μια επισκόπηση του χαρτοφυλακίου σχεδίων και προγραμμάτων που εκτείνονται από την έρευνα μέχρι την υπηρεσία παράδοσης.

2. Προετοιμάζεται αυτή τη στιγμή η νέα ανακοίνωση της Επιτροπής για τον πλυθησμό και την ιατρική περίθαλψη στον τομέα της αναπαραγωγής στις αναπτυσσόμενες χώρες. Όταν την εγκρίνει η Επιτροπή, πράγμα που αναμένεται το πρώτο εξάμηνο του 1999, η ανακοίνωση θα διαβιβασθεί στο Συμβούλιο και στο Κοινοβούλιο για συζήτηση.

Η Επιτροπή επικουρεί επίσης τη μελλοντική γερμανική προεδρία του Συμβουλίου να διοργανώσει μια συζήτηση στρογγυλής τραπέζης με τις ΜΚΟ για τον πληθυσμό, την ιατρική περίθαλψη στον τομέα της αναπαραγωγής και την ανάπτυξη που πρέπει να λάβει χώρα στις Βρυξέλλες στις 21 και 22 Ιανουαρίου 1999. Η συζήτηση αυτή θα προσφέρει μια ακόμα ευκαιρία για ανταλλαγή απόψεων σχετικά με την πρόοδο των θεμάτων της ιατρικής περίθαλψης στον τομέα της αναπαραγωγής και το ρόλο των ΜΚΟ εξετάζοντάς τα εξαντλητικά.

3. Όσον αφορά την παραπάνω λεπτομερή έκθεση προς το Κοινοβούλιο και το Συμβούλιο για τις ενέργειες στον τομέα των πολιτικών και των προγραμμάτων για τον πληθυσμό στις αναπτυσσόμενες χώρες θα συνταχθεί πριν το τέλος του έτους. Το Κοινοβούλιο, το Συμβούλιο και η Επιτροπή θα ενημερώνονται περαιτέρω μέσω των υπαρχόντων διαύλων, όπως οι συνεδριάσεις της ομάδας και της ολομέλειας ανάπτυξης και οι σύνοδοι των επιτροπών και ομάδων εργασίας.